CELEX: 22020D0298
Language: da
Date: 2019-12-13 00:00:00
Title: Det Blandede EØS-udvalgs afgørelse nr. 279/2019 af 13. december 2019 om ændring af bilag I (Dyre- og plantesundhed) og bilag II (Tekniske forskrifter, standarder, prøvning og certificering) til EØS-aftalen [2020/298]

5.3.2020   
               
               
                  DA
               
               
                  Den Europæiske Unions Tidende
               
               
                  L 68/8
               
            
         DET BLANDEDE EØS-UDVALGS AFGØRELSE
         Nr. 279/2019
         af 13. december 2019
         om ændring af bilag I (Dyre- og plantesundhed) og bilag II (Tekniske forskrifter, standarder, prøvning og certificering) til EØS-aftalen [2020/298]
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
         ud fra følgende betragtninger:
         
                     (1)
                  
                  
                     Kommissionens delegerede forordning (EU) 2019/478 af 14. januar 2019 om ændring af Europa-Parlamentets og Rådets forordning (EU) 2017/625 for så vidt angår de kategorier af sendinger, der er omfattet af offentlig kontrol på grænsekontrolstederne (1), skal indarbejdes i EØS-aftalen.
                  
               
                     (2)
                  
                  
                     Denne afgørelse vedrører lovgivning med bestemmelser om plantesundhed. Lovgivning om plantesundhed falder uden for EØS-aftalens anvendelsesområde, og bestemmelser vedrørende plantesundhed finder derfor ikke anvendelse på EFTA-staterne.
                  
               
                     (3)
                  
                  
                     Denne afgørelse vedrører lovgivning med bestemmelser om andre levende dyr end fisk og akvakulturdyr. Bestemmelser om andre levende dyr end fisk og akvakulturdyr gælder ikke for Island, jf. punkt 2 i indledningen til kapitel I i bilag I til EØS-aftalen.
                  
               
                     (4)
                  
                  
                     Denne afgørelse vedrører lovgivning om dyresundhed, foderstoffer og fødevarer. Lovgivning om dyresundhed, foderstoffer og fødevarer gælder ikke for Liechtenstein, så længe anvendelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter er udvidet til at omfatte Liechtenstein, jf. de sektorspecifikke tilpasninger i bilag I og indledningen til kapitel XII i bilag II til EØS-aftalen. Denne afgørelse skal derfor ikke gælde for Liechtenstein.
                  
               
                     (5)
                  
                  
                     Bilag I og II til EØS-aftalen bør derfor ændres —
                  
               VEDTAGET DENNE AFGØRELSE:
         
            Artikel 1
            Følgende indsættes i punkt 11b (Europa-Parlamentets og Rådets forordning (EU) 2017/625) i del 1.1 i kapitel I og i punkt 31q (Europa-Parlamentets og Rådets forordning (EU) 2017/625) i kapitel II i bilag I til EØS-aftalen:
            », som ændret ved:
            
                        —
                     
                     
                        
                           32019 R 0478: Kommissionens delegerede forordning (EU) 2019/478 af 14. januar 2019 (EUT L 82 af 25.3.2019, s. 4).«
                     
                  
         
            Artikel 2
            Følgende indsættes i punkt 164 (Europa-Parlamentets og Rådets forordning (EU) 2017/625) i kapitel XII i bilag II til EØS-aftalen:
            », som ændret ved:
            
                        —
                     
                     
                        
                           32019 R 0478: Kommissionens delegerede forordning (EU) 2019/478 af 14. januar 2019 (EUT L 82 af 25.3.2019, s. 4).«
                     
                  
         
            Artikel 3
            Den islandske og den norske udgave af delegeret forordning (EU) 2019/478, der offentliggøres i Den Europæiske Unions Tidendes EØS-tillæg, er begge autentiske.
         
         
            Artikel 4
            Denne afgørelse træder i kraft den 14. december 2019, forudsat at alle meddelelser er indgivet, jf. EØS-aftalens artikel 103, stk. 1 (*1), eller på dagen for ikrafttrædelsen af Det Blandede EØS-Udvalgs afgørelse nr. 210/2019 af 27. september 2019 (2), alt efter hvilken af disse datoer der er den seneste.
         
         
            Artikel 5
            Denne afgørelse offentliggøres i Den Europæiske Unions Tidendes EØS-afsnit og EØS-tillæg.
         
         
            Udfærdiget i Bruxelles, den 13. december 2019.
            
               
                  På Det Blandede EØS-Udvalgs vegne
               
               Gunnar PÁLSSON
               
                  Formand
               
            
         
         
            (1)  EUT L 82 af 25.3.2019, s. 4.
         
            (*1)  Ingen forfatningsmæssige krav angivet.
         
            (2)  Endnu ikke offentliggjort i EUT.